B ħal sajjetta perpetwa, int, tarmi dawl paralizzanti li jinfirex f'dalma bejn l-għadam li dammejt f'dahri kuljum li ttantajt nitgħallmek, minn ġildek sa laħmek sa ruħek. Iżda kull jum nafek l-istess, sa mill-ewwel darba li ltqajna fejn l-arblu Dakinhar, kienet lejla sebħet ġurnata — Ta' ħames snin ħallejtli jdejja biex titlaq tiġri fil-bnazzi ta' darba. Bnazzi li bil-mod sar sajf għatxan. ħarġa LXXXIX 2016 3 Waqajt. Waħdi kelli nimxi fuq għadmi li kont sraqtlek qabel l-ewwel darba li aftek. Tħabbilt, Fl-irkiekel li ġarrewni 'l bogħod minn dahrek. F'nervituri ta' passaġġi — imdawla għal ftit — li girfu sema iswed. Mal-vojt, iebes-sur li qatt ma lħaqt f'surtek paterna. F'da' n-notturn, int, is-sajjetta li taħsad b'dawlek jilma daqs dlamek, mgħaddam f' għadmi. F'dahri, il-lejl għadu mqajjem bis-sajjetti li laqtu l-arblu li laqqagħna. Din il-poeżija nqrat waqt il-Biennale li sar Milan, f'Ottubru tal-2015